Temeljem članka 33. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 – ispravak, 123/17, 98/19, 144/20) te članka 32. Statuta Općine Donji Kraljevec („Službeni glasnik Međimurske županije“, br. 6/13, 10/13, 2/18, 5/20), Općinsko vijeće Općine Donji Kraljevec na 31. sjednici održanoj 26.02.2021. godine donijelo je:

**IV. IZMJENE I DOPUNE**

**POSLOVNIKA OPĆINSKOG VIJEĆA OPĆINE DONJI KRALJEVEC**

**Članak 1.**

U Poslovniku Općinskog vijeća Općine Donji Kraljevec („Službeni glasnik Međimurske županije„ broj 6/13, 10/13, 2/18, 5/20) u članku 2. iza stavka 1. dodaje se stavak 2. koji glasi:

 „Konstituirajuću sjednicu Općinskog vijeća saziva pročelnik Jedinstvenog upravnog odjela koji je nadležan za poslove Općinskog vijeća ili službenik kojeg on ovlasti.“

Dosadašnji stavci 2. i 3. postaju stavci 3. i 4.

**Članak 2.**

Mijenja se članak 9a koji glasi:

„Član Općinskog vijeća ima pravo na opravdani izostanak s posla radi sudjelovanja u radu Općinskog vijeća i njegovih radnih tijela, sukladno sporazumu s poslodavcem.“.

**Članak 3.**

U članku 21. stavku 1. riječi „i zamjenik općinskog načelnika“ brišu se.

U stavku 1. se riječ „polažu“ zamjenjuje sa riječi „polaže“.

U stavku 2, brišu se riječi „/zamjenika“

Mijenja se stavak 3. i isti glasi:

„Predsjednik Vijeća poslije pročitane prisege proziva općinskog načelnika, a općinski načelnik nakon što je izgovoreno njegovo ime i prezime, ustaje i izgovara:“Prisežem“ “.

**Članak 4.**

U članku 22. mijenja se stavak 1. koji glasi:

 „Općinski načelnik prisustvuje sjednicama Vijeća.“

**Članak 5.**

U članku 28. dodaje se novi stavak 2. koji glasi:

“Nadzor zakonitosti općih akata koje u samoupravnom djelokrugu donosi Općinsko vijeće obavljaju nadležna tijela državne uprave, svako u svojem djelokrugu, sukladno posebnom zakonu.”.

Dosadašnji stavak 2. postaje stavkom 3.

**Članak 6.**

Iza članka 29. dodaje se članak 29.a koji glasi:

„Građani imaju pravo Općinskom vijeću predlagati donošenje općeg akta ili rješavanje

određenog pitanja iz njegova djelokruga te podnositi peticije o pitanjima iz samoupravnog

djelokruga općine, u skladu sa zakonom i Statutom.

O prijedlogu i peticiji iz stavka 1. ovoga članka Općinsko vijeće mora raspravljati ako

ga potpisom podrži najmanje 10 % od ukupnog broja birača u Općini te dati odgovor

podnositeljima najkasnije u roku od tri mjeseca od zaprimanja prijedloga.

Prijedlozi i peticije iz stavka 1. ovoga članka mogu se podnijeti i elektroničkim putem

u skladu s tehničkim mogućnostima Općine.

Način podnošenja prijedloga i peticija, odlučivanja o njima i druga pitanja uređuju se

općim aktom Općine u skladu sa zakonom i statutom.“.

**Članak 7.**

 U članku 46. stavku 1. riječi „ ,zamjeniku općinskog načelnika“ brišu se.

 U stavku 6. brišu se riječi „zamjenik općinskog načelnika“.

**Članak 8.**

U članku 47. stavku 1. briše se riječ „zamjeniku“.

**Članak 9.**

U članku 48. brišu se riječi „zamjenik općinskog načelnika“.

**Članak 10.**

U članku 57. iza stavka 1. dodaje se stavak 2. koji glasi:

„U slučaju nastupanja posebnih okolnosti koje podrazumijevaju događaj ili određeno stanje koje se nije moglo predvidjeti i na koje se nije moglo utjecati, a koje trenutačno ugrožava pravni poredak, život, zdravlje ili sigurnost stanovništva te imovinu veće vrijednosti, za vrijeme trajanja posebnih okolnosti sjednice Općinskog vijeća iznimno se mogu održavati elektroničkim putem.”

Dosadašnji stavci 2., 3., 4., 5. postaju stavci 3., 4., 5., 6.

U stavku 6. riječi „zamjeniku općinskog načelnika,“ brišu se.

**Članak 11.**

U članku 70. stavku 2. alineji 8. brišu se riječi „i njegovog zamjenika“.

PRIJELAZNE I ZAVRŠNE ODREDBE

**Članak 12.**

Odbor za statutarno-pravna pitanja Općine Donji Kraljevec dužan je izraditi pročišćeni tekst Poslovnika Općinskog vijeća Općine Donji Kraljevec, u roku od 30 dana od dana stupanja na snagu ove Odluke.

**Članak 13.**

Ova Odluka stupa na snagu osmog dana od dana objave u “Službenom glasniku Međimurske županije”, osim članka koji stupaju na snagu na dan stupanja na snagu odluke Vlade Republike Hrvatske o raspisivanju prvih sljedećih redovnih lokalnih izbora za članove predstavničkih tijela jedinica lokalne i područne (regionalne) samouprave te općinske načelnike, gradonačelnike i župane.

**OPĆINSKO VIJEĆE OPĆINE DONJI KRALJEVEC**

KLASA: 021-05/20-01/ **7 Predsjednik Općinskog vijeća**

URBROJ: 2109-06-21-03Zoran Strahija

Donji Kraljevec, 26.02.2021.